Diari Oficial de la Generalitat Valenciana


Sumari del DOGV 3752, del 18-05-2000 (2000/3539)

Informació pública del programa per al desenvolupament d'actuació aïllada en sòl urbà zona A-4 (carrer de la Rossarda, carretera de les Marines).
-------------------------------------------------------------------------------------------------------------------------------------------------

### Dades del document

Número de DOGV
:   3752

Data del DOGV
:   18-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3539


Organisme emissor
:   Ajuntament de Dénia

Tipus de document
:   Anunci

Informació pública del programa per al desenvolupament d'actuació aïllada en sòl urbà zona A-4 (carrer de la Rossarda, carretera de les Marines). [2000/Q3539]
  
La mercantil La Reina del Mediterráneo, SA, ha formulat un programa d'actuació integrada (PAI) per a la zona A-4 (carrer de la Rossarda, carretera de les Marines), al qual se li adjunta l'alternativa tècnica del programa,a l'empara del que s'estableix en el Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix en l'article 46.3 de la Llei Reguladora de l'Activitat Urbanística, s'escau sotmetre el programa esmentat, amb tota la documentació annexa, a informació pública per un termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinguen segons dret, així com unes altres alternatives tècniques; en aquest cas es presentarà una caució d'1.000.000 de pessetes. Aquesta pròrroga es publicarà al tauler d'edictes d'aquest ajuntament, i es comunicarà a aquelles persones que hagen presentat proposicions juridicoeconòmiques.
  
La documentació a què es fa referència, com l'expedient administratiu, es podrà consultar als locals de l'Ajuntament de Dénia (Àrea de Planificació Estratègica i Gestió Urbanística), situats a la Ronda de les Muralles, número 45 (antic institut de formació professional), 03435 Dénia (Alacant), els dies hàbils de 09.00 a 13.00 hores.
  
Les al·legacions que, si escau es formulen, es presentaran davant l'Ajuntament de Dénia, adreçades al Servei d'Urbanisme.
  
Els propietaris i titulars de drets afectats per la reparcel·lació forçosa estan obligats a exhibir els títols que posseïsquen i declarar les situacions jurídiques que coneguen i afecten les seus finques.
  
Finalment, mitjançant aquest edicte, segons el que s'estableix en l'article 46, paràgraf quart i cinqué de la Llei 6/1994 esmentada, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a la finalització del termini de 20 dies anteriorment indicat. Durant aquest termini es podran formular les proposicions a què es fa referència a l'Ajuntament de Dénia, en horari de 09.00 a 13.00 hores. Una vegada finalitzat aquest segon termini, el següent dia hàbil, tret de dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament de Dénia.
  
Cosa que us comunique perquè en pregueu coneixement i efecte, en compliment del que s'estableix en l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.